കുണ്ടറയിലെ വിജയം വിഷ്ണുനാഥിനെ പ്രശംസിച്ച് സിപിഐ, വിനയശീലന് Begin typing your search... X സിപിഐഎമ്മിനെതിരെ ഗുരുതര ആരോപണങ്ങളുമായി സിപിഐയുടെ നിയമസഭാ തെരഞ്ഞെടുപ്പ് അവലോകന റിപ്പോര്ട്ട്. കുണ്ടറയിലെ വിജയത്തില് പിസി വിഷ്ണുനാഥിനെ പ്രശംസിച്ചും സിപിഐ രംഗത്തെത്തി. വിഷ്ണുനാഥ് വിനയശീലനാണെന്നും ഇത് വോട്ടര്മാര് ചര്ച്ച ചെയ്തെന്നും സിപിഐ അവലോകന റിപ്പോര്ട്ടില് പറയുന്നു. പിന്നാലെ മേഴ്സിക്കുട്ടിയമ്മയ്ക്കെതിരെ രൂക്ഷവിമര്ശനമാണ് റിപ്പോര്ട്ടില് ഉന്നയിക്കുന്നത്. മേഴ്സിക്കുട്ടിയമ്മയുടെ സ്വഭാവരീതി വോട്ടുകുറച്ചെന്നായിരുന്നു വിമര്ശനം. വലിയ വിജയത്തില് പാര്ട്ടിയും, മുന്നണിയും അരയും തലയും മുറുക്കി രംഗത്ത് ഇറങ്ങിയ തെരഞ്ഞെടുപ്പിലാണ് ഗുരുത വീഴ്ചകള് ഉണ്ടായെന്ന് അവലോകന റിപ്പോര്ട്ട് ചൂണ്ടിക്കാട്ടുന്നത്. ദേശീയ നേതൃത്വത്തിന്റെ തെരഞ്ഞെടുപ്പ് പ്രവര്ത്തനങ്ങള് ക്രമീകരിക്കുന്നതില് സംസ്ഥാന ഘടകം വീഴ്ചവരുത്തിയെന്നും റിപ്പോര്ട്ടില് പരാമര്ശമുണ്ട്. ജനറല് സെക്രട്ടറി ഡി രാജയുടെ തിരഞ്ഞെടുപ്പ് പര്യടനങ്ങളില് പാര്ട്ടിക്ക് ജാഗ്രതക്കുറവുണ്ടാന്നാണ് കണ്ടെത്തല്. പാര്ട്ടി കാലങ്ങളായി മല്സരിക്കുന്ന പീരുമേടും, മണ്ണാര്ക്കാട്ടും വീഴ്ചയുണ്ടായെന്നാണ് റിപ്പോര്ട്ട്. ഇടുക്കി ജില്ലയില് ഒരു സീറ്റില് മാത്രമാണ് മത്സരിച്ചത് എന്നിട്ടും മണ്ഡലത്തില് സംഘടപരമായി ജനപങ്കാളിത്വം കുറവായിരുന്നുവെന്നും അവലോകന റിപ്പോര്ട്ട് പറയുന്നു. മണ്ണാര്ക്കാട് ദേശീയ നേതാക്കള് പങ്കെടുത്ത പരിപാടി സംഘടിപ്പിക്കാന് പോലും പാര്ട്ടിക്ക് താല്പര്യമുണ്ടയിരുന്നില്ലെന്നാണ് കണ്ടെത്തല്. കേന്ദ്രനേതാക്കളുടെ പരിപാടികളില് കൈകാര്യം ചെയ്തതില് സംഘടനാപരമായ വീഴ്ചയാണെന്ന് സംസ്ഥാന എക്സിക്യൂട്ടീവ് അംഗം വി ചാമുണ്ണി തന്നെ ചൂണ്ടിക്കാട്ടിയെന്നുമാണ് റിപ്പോര്ട്ട് പറയുന്നത്. എന്നാല് സംസ്ഥാന നേതാക്കളുടെ പരിപാടികളില് ജാഗ്രതക്കുറവ് ഉണ്ടായതായി എവിടെയും പരാമര്ശിക്കുന്നില്ല. നാട്ടികയില് ഗീതാ ഗോപിക്ക് എതിരെയും റിപ്പോര്ട്ടില് വിമര്ശനം ഉണ്ട്. സ്ഥാനാര്തിഥ്വം ലഭിക്കാതിരുന്ന ഗീതാ ഗോപി പ്രചാരണത്തില് സജീവമായിരുന്നില്ലെന്നാണ് പരാമര്ശം. എന്നാല് ഗീതാ ഗോപിക്കെതിരായ പരാമര്ശം ഗൗരവകരമല്ലെന്നാണ് സംസ്ഥാന നേതൃത്വത്തിന്റെ നിലപാട്. സംസ്ഥാന നേതൃത്വത്തെ വലിയ തോതില് പ്രതിരോധത്തിലാക്കുന്ന റിപ്പോര്ട്ട് പാര്ട്ടിയിലെ ജില്ലാ കമ്മിറ്റികളിലെ വിഭാഗീയത തുറന്നുകാട്ടുന്നതുകൂടിയാണ്. TAGS: Popular X TAGS: